

Na osnovu člana 44 Zakona o posredovanju pri zapošljavanju i pravima za vrijeme nezaposlenosti (»Sl. list Crne Gore, br. 24/19), za realizaciju Programa »Direktno otvaranje radnih mjesta - javni rad«, Zavod za zapošljavanje Crne Gore raspisuje

**KON K U R S**

**ZA IZBOR IZVOĐAČA JAVNOG RADA NJEGA STARIH LICA, PERSONALNI ASISTENT I DRUGIH PROGRAMA JAVNOG RADA**

**BROJ: 05-3658 od 12.02.2020. godine.**

**Predmet konkursa**

Predmet konkursa je izbor izvođača javnog rada koji će se realizovati kroz programe humanitarnih, edukativnih, socijalnih, ekoloških, komunalnih, infrastrukturnih sadržaja, očuvanja kulturnih i istorijskih spomenika i programe drugih sadržaja u drugim oblastima od javnog interesa.

Izvođač u saradnji sa Zavodom za zapošljavanje Crne Gore (u daljem tekstu: Zavod) realizuje programe javnog rada, u trajanju do pet mjeseci. U programima javnog rada zaposliće se najmanje 420 nezaposlenih lica iz evidencije Zavoda, koja pripadaju ciljnoj grupi programa i pripremljena su za učešće u programima javnog rada, od kojih 20 lica RE populacije.

Zavod je u obavezi da nezaposlena lica koja pripadaju ciljnoj grupi Programa »Direktno otvaranje radnih mjesta - javni rad« (u daljem tekstu: Program) pripremi za učešće u programima javnog rada, a izabrani izvođač vrši izbor učesnika javnog rada.

**Finansiranje javnog rada**

Raspoloživa sredstva za finansiranje programa javnog rada iz predmeta konkursa, saglasno Odluci Upravnog odbora Zavoda, br. 01- 3657 od 12.02.2020.g. iznose 760.000,00 €, uključujući i 30.000,00 € raspoloživih za finansiranje programa javnog rada za nezaposlena lica RE populacije, od kojih:

* za finansiranje programa podrške starim licima u stanju socijalne potrebe »Njega starih lica« - 109.200,00 €;
* za finansiranje programa podrške licima sa invaliditetom u centrima, udruženjima i u kući »Personalni asistent« - 300.280,00 € i
* za finansiranje programa humanitarnih, edukativnih, ekoloških, komunalnih, infrastrukturnih sadržaja, očuvanja kulturnih i istorijskih spomenika i drugih programa od javnog interesa – 350.520,00 €.

Zavod zadržava pravo na preusmjeravanje sredstava za finansiranje pojedinih programa od javnog interesa na način utvrđen Programom.

Učešće Zavoda u finansiranju programa javnog rada, zavisi od broja učesnika javnog rada i na mjesečnom nivou, po učesniku programa, ne može prelaziti ukupne troškove minimalne zarade u Crnoj Gori, utvrđene Odlukom Vlade Crne Gore, br. 07-2041 od 23. maja 2019. godine, (»Sl.list Crne Gore«, br.33/19).

**Kriterijumi izbora izvođača javnog rada**

Kriterijumi izbora izvođača programa javnog rada su:

* Značaj programa
* Iskustva podnosioca zahtjeva
* Kapaciteti podnosioca zahtjeva
* Metodologija predloga programa
* Relevantnost predloga programa i
* Konkurentnost i razvijenost opštine sprovođenja programa

Komisija za utvrđivanje predloga za izbor izvođača programa aktivne politike zapošljavanja, obrađuje i na osnovu navedenih kriterijuma izbora ocjenjuje zahtjeve za realizaciju programa javnog rada, kao i utvrđuje bodovnu, odnosno rang listu podnijetih zahtjeva.

Komisija neće ocjenjivatineblagovremene, nepotpune, zahtjeve koji nijesu podnijeti na propisanim obrascima, kao i zahtjeve podnijete od strane pravnih i fizičkih lica koja ne ispunjavaju uslove utvrđene Programom .

Kriterijumi izbora pri ocjenjivanju zahtjeva za realizaciju programa javnog rada utvrđeni su Programom, a način primjene kriterijuma detaljnije je opisan u Uputstvu za podnošenje zahtjeva. Program “Direktno otvaranje radnih mjesta - javni rad” kao i Uputstvo za podnošenje zahtjeva dostupni su na adresi http:// [www.zzzcg.me](http://www.zzzcg.me)

Zavod zadržava pravo da u postupku izbora izvođača, uz saglasnost sa podnosiocem zahtjeva, izvrši korekciju dužine trajanja i/ ili broja učesnika programa javnog rada.

**Način, vrijeme i mjesto podnošenja zahtjeva**

Konkurs za izbor izvođača javnog rada otvoren je od dana objavljivanja u sredstvima javnog informisanja i na sajtu Zavoda - <http://www.zzzcg.me> , a krajnji rok za podnošenje zahtjeva za realizaciju javnog rada je 28.02.2020.godine u 15 h.

Zahtjev za realizaciju programa javnog rada sa pratećom dokumentacijom podnosi se, u tri primjerka, od kojih jedan u originalu i dva primjerka kopija originala. Šalje se u zapečaćenoj koverti, kao preporučena pošiljka ili se lično predaje na adresu: Zavod za zapošljavanje Crne Gore, Bulevar revolucije br. 5, 81000 Podgorica, sa naznakom “Komisija za utvrđivanje predloga za izbor izvođača programa aktivne politike zapošljavanja”

Na koverti moraju da budu naznačeni:

* Pun naziv i adresa podnosioca zahtjeva;
* Broj konkursa za koji se podnosi zahtjev sa naznakom “Ne otvaraj”.

Zahtjevi podnijeti nakon krajnjeg roka neće se ocjenjivati, osim zahtjeva koji na poštanskom žigu imaju naznačen datum i vrijeme koje je u okviru krajnjeg roka za podnošenje zahtjeva utvrđenog konkursom.

**Informacije**

Odluka o izboru izvođača programa javnog rada donosi se do 19.03.2020.godine, i objavljuje se na internet stranici Zavoda -<http://www.zzzcg.me>.

Prilikom donošenja i realizacije Odluke o izboru izvođača programa javnog rada uvažavaće se zabrane i ograničenja propisane odredbama Zakona o finansiranju političkih subjekata i izbornih kampanja (»Službeni list CG«, br. 3/20).

Protiv ove odluke može se izjaviti žalba Ministarstvu rada i socijalnog staranja, preko Zavoda za zapošljavanje Crne Gore. Žalba ne odlaže izvršenje odluke.